Annika Arras

Annika Arras (sündinud 13. detsembril 1979) on eesti kommunikatsiooniekspert ja koolitaja. 

Ta on konsultatsiooniettevõtte Miltton New Nordics kaasasutaja ja tegevjuht ning mitme koolitusprogrammi autor.

 Haridus 
Arras on õppinud Tallinna Pedagoogikaülikoolis soome filoloogiat (2003, bakalaureusekraad), Tartu Ülikooli magistriõppes meediat ja kommunikatsiooni (2003–2005, lõpetamata) ning Estonian Business Schoolis ärijuhtimist (2021, magistrikraad, MBA).Annika Arrase tutvustus Liberalismi Akadeemia kodulehel. Vaadatud 23.09.2023Annika Arras. Haridus. Suhtlusvõrgustikus Linkedin. Vaadatud 23.09.2023

 Töökäik 
Aastatel 2004–2015 töötas ta Reformierakonnas, kus ta algusaastatel tegeles sisekommunikatsiooni, koolituste ja kampaaniate korraldamisega ning alates 2007. aastast juhtis Reformierakonna valimiskampaaniaid. Ta on 2004. aastast Reformierakonna liige.Annika Arras. Erakonna liikme otsing Äriregister. Vaadatud 23.09.2023 

2016. aastal asutas ta Eestis koos Martin Kukk ja Gerrit Mäesalu ning Põhjamaade juhtiva nõustamisagentuuriga Miltton Group valitsus- ja korporatiivsuhete agentuuri Miltton Nordics. 2018. aastal ühinesid Miltton Nordics ja Kristi Liiva asutatud Kommunikatsioonibüroo JLP ning loodi rahvusvahelise ambitsiooniga strateegilise kommunikatsiooni ettevõte Miltton New Nordics. Annika Arras on sestpeale olnud selle ühendettevõtte tegevjuht. 

Miltton on Soomes 2001. aastal asutatud kommunikatsiooniettevõtete grupp, mis on aja jooksul kommunikatsiooninõustamise alalt laienenud valitsussuhetesse, inimeste arendamise ja koolitamise, muutuste juhtimise, investorsuhete, reklaami ning rahvusvaheliste suhete nõustamise valdkonda. Miltton Grupi asutaja on Mathias Järnström ja nõukogu esimees endine Nokia ja Shelli juht Jorma Ollila.

Annika Arras on nõustanud poliitilises kommunikatsioonis ja valimiskampaaniate strateegiates mitmeid poliitikuid teistes Euroopa ja Lähis-Ida riikides.

Annika Arras on tegutsenud ka toitlustusäris, talle kuulus kuni 2019. aastani Tallinnas restoran Kuldmokk (Kuldmokk OÜ lõpetas tegevuse 2021. aastal).Annika Arrase tutvustus Liberalismi Akadeemia kodulehel. Vaadatud 23.09.2023.Kuldmokk OÜ Äriregister. Vaadatud 23.09.2023

 Ühiskondlik ja vabatahtlik tegevus 
2015. aastal asutas ta koos Friedrich Naumanni Fondi ja Euroopa Demokraatide ja Liberaalide Liit rahvusvahelise akadeemia European Women's Academy of Political Leadership and Campaigning, mis aastal 2020 nimetati ümber The Alliance of Her Annika Arras on olnud paljude Euroopa naispoliitikute koolitaja ja mentor.

Alates 2021. aastast on Annika Arras osalenud poliitikavaatlejana Kuku raadio päevakajalises poliitikasaates Poliitikaguru. Poliitikavaatlejana on ta kommenteerinud nii 2023. aasta parlamendivalimisi Eestis, kui ka hilisemaid sündmusi Eesti poliitikas , aga ka 2024. aasta presidendivalimisi Soomes.

Annika Arras on mittetulundusühingu Vastutustundliku Ettevõtluse Foorum juhatuse liige ja Ameerika Kaubanduskoda Eestis juhatuse liige ja Vabaühenduste Liit nõukogu liige.

Viited

Kategooria:Eesti suhtekorraldajad
Kategooria:Tallinna Ülikooli vilistlased
Kategooria:Estonian Business Schooli vilistlased
Kategooria:Sündinud 1979